b'\n_START_ARTICLE_\nZiljsko nare\xc4\x8dje\n_START_PARAGRAPH_\nZiljsko nare\xc4\x8dje (zilj\xc5\xa1\xc4\x8dina) je najzahodnej\xc5\xa1e nare\xc4\x8dje slovenskega jezika in spada v koro\xc5\xa1ko nare\xc4\x8dno skupino. Govori se na obmo\xc4\x8dju Ziljske doline med \xc5\xa0mohorjem in Ba\xc5\xa1kim jezerom, v gornji Kanalski dolini vzhodno od Tablje in vzdol\xc5\xbe gornjega toka Save Dolinke vse do Gozd Martuljka. Ziljsko nare\xc4\x8dje vklju\xc4\x8duje tudi kranjskogorsko podnare\xc4\x8dje oz. subdialekt. Poglavitna naselja na obmo\xc4\x8dju ziljskega nare\xc4\x8dja so Naborjet, Ukve, Ov\xc4\x8dja ves, Rabelj in Trbi\xc5\xbe v Italiji, Ba\xc4\x8de, Bistrica na Zilji in Podklo\xc5\xa1ter v Avstriji ter Rate\xc4\x8de, Kranjska gora in Gozd Martuljek v Sloveniji.'